“คุณหญิงปัทมา” ปิดดีลซื้อลิขสิทธิ์ชมบอลโลก ครบ 64 นัด มูลค่า 1.2 พันลบ.
แฟนบอลไทยเฮ! "คุณหญิงปัทมา" ปิดดีลซื้อลิขสิทธิ์ถ่ายทอดสดฟุตบอลโลก 2022 ครบ 64 นัด มูลค่า 1.2 พันล้านบาท เริ่มชมนัดแรก 20 พ.ย.นี้
แฟนบอลไทยเฮ! "คุณหญิงปัทมา" ปิดดีลซื้อลิขสิทธิ์ถ่ายทอดสดฟุตบอลโลก 2022 ครบ 64 นัด มูลค่า 1.2 พันล้านบาท เริ่มชมนัดแรก 20 พ.ย.นี้
18 พ.ย. 2565

ผู้สื่อข่าวรายงานว่า วานนี้(17พ.ย.65) คุณหญิงปัทมา ลีสวัสดิ์ตระกูล กรรมการคณะกรรมการโอลิมปิกสากล (ไอโอซีเมมเบอร์) เป็นผู้ที่ประสานงานช่วยพูดคุยเจรจากับ จานนี อินฟานติโน ประธานสหพันธ์ฟุตบอลนานาชาติ (ฟีฟ่า) ในฐานะที่เป็นไอโอซีเมมเบอร์ พร้อมด้วยดร.ก้องศักด ยอดมณี ผู้ว่าการการกีฬาแห่งประเทศไทย (กกท.) ได้เข้าเจรจาซื้อลิขสิทธิ์การถ่ายทอดสดฟุตบอลโลก 2022 ซึ่งเจรจาสำเร็จด้วยดี
โดยเบื้องต้นค่าลิขสิทธิ์ที่ทางฟีฟ่าตั้งไว้อยู่ที่ประมาณ 1,600 ล้านบาท แต่บทสรุปสุดท้ายการเจรจา ระหว่าง กกท. กับ ฟีฟ่า สามารถจบลงที่ตัวเลข 33 ล้านเหรียญสหรัฐฯ หรือประมาณ 1,200 ล้านบาท
สำหรับขั้นตอนจากนี้ไปจะดำเนินการในเรื่องของขั้นตอนการลงนามสัญญา เพื่อให้ทุกอย่างเรียบร้อยก่อนเกมนัดแรก จะเริ่มวันที่ 20 พฤศจิกายน 2565
ทั้งนี้ต้องขอขอบคุณประธานบอร์ด กกท. และประธานบอร์ดกองทุนพัฒนาการกีฬาแห่งชาติ ที่ช่วยประสานงานเรื่องงบประมาณกับ กสทช. และภาคเอกชนมาอย่างต่อเนื่อง รวมไปถึงคุณหญิงปัทมา ลีสวัสดิ์ตระกูล ที่ได้ประสานงาน กับตัวแทนสหพันธ์ฟุตบอลนานาชาติ หรือฟีฟ่า (FIFA) จนบรรลุความสำเร็จด้วยดี